Document ID: /roh_data/filtered/fineweb-2-filterrobots_roh.jsonl.gz/46042

Accident cun grond donn da material sin l'autostrada A13
- Venderdi, 3.6.2016, 14:53
Sin l’autostrada A13 tar la sortida da Panaduz ha quai dà il venderdi da mezdi ina collisiun vehementa tranter dus autos da persunas. Blessads n'hai però per fortuna dà nagins, communitgescha la polizia chantunala.
Ina dunna che charrava da Tusaun en direcziun Cuira è vegnida da l'autra vart da l'autostrada. Alura ha ella lascha sdrimar in auto che vegniva encunter. Vid ils dus autos hai dà gronds donns, communitgescha la polizia chantunala. En consequenza da l'accident ha l'A13 stuì vegnir serrada per bun ina mes'ura.
RR novitads 15:00